kardosdrur/scandi-wiki huggingface dataset:
Jørgen Philip-Sørensen

Niels Jørgen Philip-Sørensen (født 23. september 1938 i Malmø, død 18. januar 2010 i London) var en dansk erhvervsmand, der var storaktionær, bestyrelsesformand og mangeårig leder for en af verdens største sikringskoncerner, Group 4 Securicor (tidl. Falck Securitas). Han var udlandsdansker bosat på landstedet Farncombe House i England, hvor han var en af nationens rigeste.

Hans bedstefar stiftede i 1901 De Forenede Vagtselskaber, der siden blev til ISS, og hans far Erik Philip-Sørensen grundlagde i Helsingborg senere det, der siden blev til verdensfirmaet Securitas, som Philip-Sørensen i 1981 overtog den engelske afdeling af. Philip-Sørensen var født dansk statsborger, men blev ved Danmarks besættelse i 1940 svensk statsborger.
I 2000 var Philip-Sørensen manden, der fusionerede sit eget selskab Group 4 med Falck, så den nye koncern blev verdens næststørste inden for redning og sikkerhed. Han var også bestyrelsesformand i Ecover, der producerer miljøvenlige rengøringsmidler.

Han opholdt sig ofte i Skagen, hvor han bl.a. ejede Ruths Hotel og skibsværftet Danish Yacht, der har specialiseret sig i store lystbåde til rigmænd.

Noter

Eksterne kilder/henvisninger 
 Dansk rigmand død i udlandet – Politiken.dk
 

Erhvervsfolk fra Sverige
Erhvervsfolk fra Danmark
Erhvervsfolk fra Storbritannien
Danskere født i Sverige
Personer fra Malmø
Voer

Voer kan henvise til flere stednavne i Danmark:
 Voer (Brønderslev Kommune) – en bebyggelse i Voer Sogn, Brønderslev Kommune
 Voer (Norddjurs Kommune) – en bebyggelse og et ejerlav i Voer Sogn, Norddjurs Kommune
 Voer (Vinderslev Sogn) – en bebyggelse og et ejerlav i Vinderslev Sogn, Silkeborg Kommune
 Voer Herred – et herred i det tidligere Skanderborg Amt.
 Voer Kloster - bygningsrester af et kloster i Horsens Kommune
Bernard Katz

Sir Bernard Katz (26. marts 1911 – 20. april 2003) var en tyskfødt biofysiker, som i 1970 delte Nobelprisen i fysiologi eller medicin med Julius Axelrod og Ulf von Euler. Han blev adlet i 1970.

Katz, der var jøde, flygtede i 1935 fra Tyskland til Storbritannien. Under 2. verdenskrig gjorde han tjeneste i Stillehavet.

Eksterne henvisninger 

Nobelprismodtagere i medicin
Biofysikere
Videnskabsfolk fra Tyskland
Nobelprismodtagere fra Tyskland
Modtagere af Copleymedaljen
Personer fra Leipzig
Helstrup Kirke

Helstrup Kirke ligger i Helstrup Sogn i det tidligere Middelsom Herred, Viborg Amt, nu Randers Kommune. Kor og skib er opført i romansk tid af granitkvadre over skråkantsokkel. Norddøren er stadig i brug med rundstavkantede karmsten og retkantet overligger. Syddøren er forsvundet ved omsætning af murværket. Enkelte romanske vinduer ses i murværket. Mod vest er tilføjet et tårn i sengotisk tid, overdelen blev nedrevet i 1700-tallet. Våbenhuset er fra 1873-75, da en større omsætning af murværket blev foretaget.

Kor og skib har fladt bjælkeloft, korbuen er ombygget og udvidet. Altertavlen med maleri er fra midten af 1800-tallet. Prædikestolen er fra 1609.

Den romanske døbefont af granit har løver på kummen og vegetativ udsmykning på den firkantede fod.

Eksterne kilder og henvisninger 

 Helstrup Kirke  hos nordenskirker.dk
 Helstrup Kirke hos KortTilKirken.dk

Kirker i Randers Kommune
Kirker i Viborg Stift
Kirker i Viborg Amt
Midlands

Midlands har flere betydninger:

England 
 English Midlands – den centrale del af England
 West Midlands – den vestlige del af English Midlands
 East Midlands – den østlige del af English Midlands

Andet 
 Midlands (Zimbabwe) – provins i Zimbabwe
Göltzschtalbrücke

Göltzschtalbrücke er en jernbanebro beliggende i Sachsen, Thüringen i Tyskland, som krydser floden Göltzsch.
 
Broen blev opført i perioden 1846–1851, er 574 meter lang, og er den største murstensbro i verden, opbygget af 26 millioner mursten.

Anno 2010 er broen en del af Dresden–Plauen jernbanelinje, med nærmeste station beliggende i Netzschkau.

Eksterne henvisninger 

 Göltzschtalbrücke, hjemmeside (tysk)

Broer i Tyskland
Jernbanebroer
Sachsen
Eric Sykes

Eric Sykes (4. maj 1923 – 4. juli 2012) var en engelsk skuespiller og komiker. Han var kendt for at lægge stemme til Trumpet og Løven fra Teletubbies.

Filmografi (i udvalg) 

 2001 The Others
 2005 Harry Potter og Flammernes Pokal

Eksterne henvisninger 
 

Skuespillere fra England
Den sidste balkjole

Den sidste balkjole er en novelle skrevet i 1887 under det moderne gennembrud af den danske forfatter Herman Bang. Den handler om en familie bestående af en mor og hendes to døtre, Emma og Antonie. De har det godt og laver ikke meget, udover at betragte byens folk køre forbi deres vindue.

Referat 
I starten af teksten bliver der fortalt at egnen næsten er uddød siden pastor Wibergs tog derfra, og at der ikke var blevet danset på et rigtigt bal i de sidste par år, men der bliver hurtigt tilføjet at ”De sidste par år” egentlig var otte-ti. Herefter følger en beskrivelse af årets gang for de tre kvinder. De har meget få opgaver i løbet af året, og de bruger størstedelen af deres tid på at tale om de mennesker, der går forbi deres vindue. De beskriver den forgangne tid som en god tid. Dengang pigerne var unge og studenterne kom hjem til egnen, var der mange bal, skovture og andre gode ting. Der bliver beskrevet en periode i præstegårdens baghave, hvor en kærlighedsaffære finder sted, og eftersom at Emma bliver meget bevæget da hun får at vide at præstesønnen er blevet forlovet med en pige af en god familie, må man konkludere at Emma og præstesønnen havde haft et forhold. Efter at Emmas forhold var gået i vasken handlede alt om Antonie. Alle familiens penge gik til hende, og al snak foregik også omkring hende. Nu var det hende, der skulle få hus og hjem, og hende moderen skulle bo hos. Emma skulle bare være husbestyrerinde og lærerinde for mindre børn. Hun skulle ikke bo hos Antonie, for ingen mand ville gifte sig med hele familien. Flere år går med at Antonie får al opmærksomhed. Men årene går hurtigt og pludselig er det 26 år siden at de tre kvinder flyttede ind i det hus hvor de nu bor. Da de flyttede ind var Emma og Antonie henholdsvis 8 år og 4 år. Det vil sige at de i historiens nutid er 34 og 30 år. Endelig en dag kommer doktorens frue forbi, og hun snakkede om alt andet end ballet. Da de har snakket lidt nævner hun, at de faktisk ikke skal danse til ballet, og at Antonie, bare bliver en tilskuer. Antonie græder "så var ungdommen forbi".

Kultur i 1887
Noveller
Herman Bang
Skørpinge

Skørpinge stednavne i Danmark:

 Skørpinge (Havnelev Sogn) – en bebyggelse i Havnelev Sogn, Stevns Kommune
 Skørpinge (Skørpinge Sogn) – en bebyggelse i Skørpinge Sogn, Slagelse Kommune
Philip Morris

Philip Morris er et cigaretmærke, som markedsføres af firmaet Philip Morris International, som igen ejes af firmaet Altria Group. Philip Morris er PMIs' tredje største cigaretmærke efter Marlboro og L&M, set på salgstallene. I 2007 solgtes verden over 37 millioner Philip Morris-cigaretter.

Eksterne kilder/henvisninger 

 Officielt websted

Cigaretmærker
Look

Look var et cigaretmærke fra British American Tobacco.

Mærket fandtes i fire forskellige varianter, som alle var 100 mm lange. Look Original kaldtes normalt rød Look. Mærket blev introduceret i Sverige i 1966. Tobaksblandingen i Look var American blend. Mærket er udgået på det danske marked og er overtaget af Prince.

Varianter

Referencer 

Cigaretmærker
Greenwich Mean Time

Greenwich Mean Time (GMT) er en international tidsstandard, også kaldet universaltiden, til brug for regulering af ure og klokkeslæt. Tidszonerne i GMT er baseret på soltiden i Greenwich i London. GMT bruges ofte som synonym for UTC, når man hentyder til zonetiden i tidsstandarden. Dette er til trods for, at UTC og GMT kan afvige få tiendedele af et sekund fra hinanden på grund af Jordens uregelmæssige rotationshastighed. Tidszonen hvor Greenwich er lokaliseret kaldes for GMT+0.

Danmark tilsluttede sig universaltiden med virkning fra 1. januar 1894. Normaltiden i Danmark tager derfor udgangspunkt i Greenwich, som ændrer sig med en time for hver 15. længdegrad. Sommetider kaldes den danske normaltid derfor Gudhjemtid, idet meridianen 15° øst går omkring 2 km øst for Gudhjem. Som følge af, at den er del af det internationale zonetidssystem, anvendes betegnelsen centraleuropæisk tid (CET) i international sammenhæng.

Referencer

Eksterne henvisninger 
  GMT ur
Tidsskalaer
Mean Time
Asienmesterskabet i håndbold 2006 (mænd)

Asienmesterskabet i håndbold for mænd 2006 var det 12. asiatiske mesterskab i håndbold for mænd, og turneringen blev afviklet i Nimibutr Stadium i Bangkok, Thailand i perioden 12. – 21. februar 2006 med deltagelse af ni hold.

Mesterskabet blev vundet af Kuwait, som i finalen vandt 33-30 over Sydkorea. Det var tredje gang at træk at Kuwait blev Asienmestre for mænd og fjerde gang i alt. Bronzemedaljerne blev for andet mesterskab i træk vundet af Qatar, som besejrede Iran i bronzekampen med 21-20. Det var tredje gang i træk, at holdet fra Qatar vandt medaljer – i 2002 vandt holdet sølv, mens det i 2004 som nævnt blev til bronze.

Ud over mesterskabet spillede holdene endvidere om de tre ledige asiatiske pladser ved VM-slutrunden i håndbold 2007. De tre VM-pladser gik til de tre medaljevindere: Kuwait, Sydkorea og Qatar.

Resultater

Indledende runde

Gruppe A

Gruppe B

Placeringskampe

Semifinaler, bronzekamp og finale

Samlet rangering

Kilder / eksterne henvisninger 
 World Handball Archive – Men Handball Asia 2006 Thailand 
 GOALZZ.com – Asian Handball Championship 2006 
 Asian Handball Federation – Asian Men Championship 

2006 (mænd)
Håndbold i 2006
Bangkok
Håndbold i Thailand
Prædikat

Prædikat har flere betydninger:
 Prædikat (grammatik) – den latinske betegnelse for omsagnsled.
 Prædikat (tiltale) – tiltaleformel.

Se også
 Prædikatlogik
Dennis Drud

Dennis Drud (født 12. november 1967 i Odense) er en dansk trommeslager Han er uddannet på Det Fynske Musikkonservatorium i trommer og slagtøj i årene 1989-1993. Han blev undervist af Niels Ratzer, Ed Thigpen og Aage Tanggaard i trommesæt samt komponisten og slagtøjsspilleren Jesper Hendze og Paukist fra Det Kongelige Kapel Søren Monrad Jensen i klassisk slagtøj.

Dennis Drud har arbejdet som teatermusiker på Odense og Aalborg Teater. Han har spillet salsa med gruppen Grupo Café under ledelse af den herboende cubanske arrangør/bassist Humberto Gomez Vera. I 1996 bosatte Drud sig i København, hvor han dannede en Jazzkvintet med Bent Jædig, Erling Kroner, Jørgen Emborg og Peter Hansen. I 2001 spillede han med i den krævende jazzballet Jazz (Six Syncopated Movements) af Wynton Marsalis under ledelse af Niels Jørgen Steen på Det Kongelige Teater. Han har siden spillet og indspillet med Jens Søndergård, Karsten Vogel, Flemming Quist Møller, Erling Kroner, Jesper Thilo,  Tomas Franck, Ole Koch Hansen, Bjarne Roupé, Bob Rockwell, Ole Matthiessen, Bent Fabricius-Bjerre,  Pernille Bévort, Benjamin Koppel, Marie Carmen Koppel, Etta Cameron, Cæcilie Norby, Bobo Moreno,  Miriam Mandipira, Anders Bergcrantz m.fl.

Han har spillet og været medlem af EKNMO (Erling Kroner New Music Orchestra), kvintetten Bari Bone Connection under ledelse af barytonsaxofonisten Ed Epstein, Jens Søndergårds Art of Pepper og den amerikansk/svensk/danske kvartet REDS. Han er Inspireret af Buddy Rich, Max Roach, Charly Antolini, Philly Joe Jones, Roy Haynes, Elvin Jones, Steve Gadd, Omar Hakim, Vinnie Colaiuta, Tony Williams, Jack DeJohnette, Peter Erskine, Dave Weckl, Brian Bennett, Graham Jarvis, Jeff Porcaro, Shelly Manne og Ed Thigpen.
Spiller i dag som fast medlem af Ole Koch Hansens bigband A very Big Band.

Priser 
 Årets Fynske Jazzmusiker, 1994,

Diskografi 
 TipToe Big Band – Tribute to David ( 1997 )
 Jakob Vejslev Kvartet – Through Out ( 2001 )
 Svend Hedegaard – Sping a Spong ( 2003 )
 Malene Langborg Jazz Junction – I wanna Play Jazz ( 2005 )
 Erling Kroner New Music Orchestra – Tango Jalousie and all that Jazz ( 2005 )
 Orbit Big Band – Musical Fairytales ( A journey to the World of H.C. Andersen ) ( 2005 )
 Jens Søndergård kvartet – More Pepper ( 2007 )
 Ole Matthiessen – Portraits Poems & Places ( 2007 )
 Erling Kroner New Music Orchestra – La Mariposa Project – Live on Jazzhouse ( 2007 )
 Epstein – Kroner Bari – Bone Connection – Bari My Heart ( 2008 )
 Erling Kroner New Music Orchestra – EKNMO B3 – ( 2008 )
 Ed Epstein Quartet / R.E.D.S – Sign Of Four ( 2011 )
 Jens Søndergård Quartet & Bob Rockwell – More Golson ( 2012 )
 Niels Wilhelm Knudsen Kvintet - Mohawk ( 2013 )
 NWK Quintet - Sonority ( 2014 )
 New Music Orchestra - Acoutronica ( 2015 )

Eksterne kilder/henvisninger 

 Om Dennis Drud  på newmusicorchestra.dk
 Om Dennis Drud  på sosojazz.dk
 Dennis Drud på www.discogs.com

Trommeslagere fra Danmark
Personer fra Odense
Jazzmusikere fra Danmark
Musikere fra Danmark
Jyske Bank Boxen

Jyske Bank Boxen (oprindeligt MCH Multiarena) er en multiarena, der ligger ved Herning og ejes af Messecenter Herning. Arenaen blev indviet 20. oktober 2010 ved en udsolgt koncert med Lady Gaga.. Jyske Bank BOXEN er en del af Messecenter Hernings Vision 2025. 
 
Der kan afholdes en række forskellige arrangementer i arenaen, bl.a. sport, koncerter, shows og anden underholdning. Arenaen har plads til 12-15.000 siddende tilskuere afhængig af arrangementet.

Arenaen husede den ene pulje i mellemrunden af EM i kvindehåndbold 2010 samt semifinaler, placeringskampe, bronzekamp og finalen. Jyske Bank BOXEN har også lagt rammer til Danmarks næststørste håndboldevent, 10.000 til Håndbold, med fire danske ligaklubber fra Jack & Jones Ligaen. Det udsolgte event trak 12.138 tilskuere.

Arenaen kostede 329 millioner kroner at opføre.

Arrangementer

Referencer

Eksterne henvisninger 
 Jyske Bank Boxen på MCH Messecenter Hernings hjemmeside.

Idrætshaller i Danmark
Etableret i 2010
Bygninger, konstruktioner og anlæg i Herning
Boxen
Multiarenaer i Danmark
Kultur i Herning
Sport i Herning
Julius Jacobsen

Julius Frantz Jacobsen (10 april 1915 i København – 11. september 1990 i Stockholm) var en dansk-svensk pianist, arrangør og komponist.

Som 14-årig vandt Jacobsen en klaverkonkurrence arrangeret af Ekstrabladet. Han blev uddannet på Det Kgl. Danske Musikkonservatorium 1931-1933 og som elev af Anton Hansen 1932-1938. Derefter virkede han som pianist, basunist og komponist. Han spillede sammen med Vilfred Kjær 1934-36, Richard Stangerup 1936-37, Richard Johansen og Elo Magnussen 1937, Teddy Petersen 1937-38, Arne Hülphers i Sverige og Tyskland 1941, Axel Bendix og Teddy Petersen 1939-43 og i DR RadioUnderholdningsOrkestret 1943-45. I 1945 ledede han musikindspilningen til filmen En ny dag gryer.

Samme år spillede han i Stockholm med Kjeld Bonfils og var siden bosat der, hvor han mest var aktiv som komponist af filmmusik og arrangør af underholdningsmusik. Hans Sonata Seriosa skal angiveligt kunne genkendes som kendingsmelodien til TV-serien Dallas.

Musik (ikke komplet) 
 1945 – Resan bort
 1947 – Tappa inte sugen
 1947 – Det kom en gäst
 1949 – Kvinnan som försvann
 1952 – Flyg-Bom
 1955 – Stampen
 1956 – Skorpan
 1976 – Hallo Baby

Kilder 
 

Komponister fra Danmark
Pianister fra Danmark
Danskere i 1900-tallet
Personer fra København
Shelley Winters

Shelley Winters (Shirley Schrift (født 18. august 1920 i St. Louis, Missouri i USA, død 14. januar 2006 i Beverly Hills i Californien, USA) var en amerikansk filmskuespiller.

Hun debuterede i 1943 og blev lagt mærke til i A Double Life (Jalousi, 1947) og fik sit gennembrud med A Place in the Sun (En plads i solen, 1951). Hun spillede den uskyldige hustru i Charles Laughtons The Night of the Hunter (Kludedukken, 1955), og fik Oscar-prisen to gange for bedste kvindelige birolle, i The Diary of Anne Frank (Anne Franks dagbog, 1959) og A Patch of Blue (Et strejf af solskin, 1965). Hun spillede titelrollens mor i Stanley Kubricks Lolita (1962); blandt senere film kan nævnes Next Stop, Greenwich Village (Her leves livet, 1976), The Tenant (Den nye lejer, 1976) og S.O.B. (S.O.B. - højt skum, 1981). Hun optrådte også på Broadway med stor succes.

Shelley Winters spiller rollen som Gladys, Elvis Presleys mor, i filmen 'Elvis', der er en tv-film fra 1979. Filmen bygger på Elvis Presleys liv og karriere frem til 1969. Filmen er instrueret af John Carpenter og har Kurt Russell i titelrollen.

Shelley Winters har fået en stjerne på Hollywood Walk of Fame.

Eksterne henvisninger 

 
 

Skuespillere fra USA
Oscar for bedste kvindelige birolle
Hollywood Walk of Fame
How High

How High er en komediefilm fra 2001 instrueret af Jesse Dylan. Filmen omhandler Silas (spillet af Method Man) og Jamal (spillet af Redman).

Handling 

Silas dyrker diverse planter i sin lejlighed, hvor mange lægger visit. 
En dag besøger hans ven Ive ham, da han har en date med en kvinde han har mødt på nettet, og skal lige købe noget til at holde aftenen interessant.

Ive har fået dreads og samtidig er et "mærke" vokset frem i mellem hans øjenbryn – og det er hans date ikke tilfreds med, derfor ender aftenen med at Ive ser TV og ryger, falder i søvn, hvorefter der går ild i hans hår. 

Silas bruger Ive's aske til en ny plante han kalder "The Ivory"
Silas og Jamal mødes på en p-plads med den berømte sætning "Got blunt?" – "Got weed?"
Der opdager de begge, at Ive kommer frem, hver gang man ryger ham.
Ive er kommet for at hjælpe Silas og Jamal med at bestå deres eksamener. 
De får begge A+ og kan komme ind på alle colleges i landet. 
De vælger Harvard University og får A+ i alle fag, pga. en hjælpende hånd fra Ive til deres prøver.
De laver en masse lort på skolen – holder bl.a. ulovlige fester på skolen hvor Cypress Hill optræder, springer duer i luften på en af lærernes kontor, river "The Dooster" statuen ned, og får til sidst så dårlige karakterer at de er tæt på at blive smidt ud (de dårlige karakterer skyldes, at deres Ivory-plante er blevet stjålet af en "frivillig betjent" under skolefesten) – heldigvis for dem begge er Jamal i mellemtiden blevet kærester med vicepræsidentens datter og pga. Silas har fået A+ i botanik, kan de begge fortsætte.

Medvirkende 
 Method Man – Silas P. Silas
 Redman – Jamal King
 Obba Babatunde – Dean Cain 
 Mike Epps – Baby Powder
 Anna Maria Horsford – Mamma King
 Fred Willard – Carl Huntley
 Essence Atkins Vice President Daughter
 Hector Elizondo – Bill the Crew Coach
 Lark Voorhies – Lauren
 Al Shearer – I Need Money
 Chuck Davis – Ivory
 Essence Atkins – Jamie
 Chris Elwood – Bart
 T.J. Thyne – Gerald
 Trieu Tran – Tuan
 Justin Urich – Jeffrey
 Spalding Gray – Professor Jackson

Eksterne Henvisninger 

Amerikanske film fra 2001
Komediefilm fra USA
Wiener Stadthalle

Wiener Stadthalle er en indendørs arena beliggende i Østrigs hovedstad Wien. Den er bygget mellem 1953 og 1958 og er designet af den østrigske arkitekt Roland Rainer. Arenaen har plads til cirka 16.000 tilskuere.

Den 6. august 2014 offentliggjorde Österreichischer Rundfunk, at hallen vil danne rammerne om Eurovision Song Contest 2015 med semifinaler og finale i perioden 19.-23. maj 2015. De to øvrige kandidatbyer til værtskabet var Graz og Innsbruck.

Eksterne henvisninger 

 Wiener Stadthallens hjemmeside 

Etableret i 1958
Indendørs idrætsanlæg i Østrig
Stadthalle
Sport i Wien
Arena Nova

Arena Nova er et indendørs stadion, beliggenede i Wiener Neustadt, Østrig og har pladser til cirka 5.000 personer. Stadionet brugers til forskellige sportsbegivenheder, udstillinger og koncerter. Stadionet blev brugt ved VM i Håndbold 1995, og blev brugt igen, ved EM i håndbold 2010.

Eksterne henvisninger 
 Arena Novas hjemmeside

Indendørs idrætsanlæg i Østrig
Bygninger, konstruktioner og anlæg i Niederösterreich
Grøngård Slotsruin

Grøngård (nævnt 1613 som Grønhoff, grønne = jord udlagt til græs) er en slotsruin i Sønderjylland ca. 8 km øst for Tønder. Grøngård blev opført ca. 1570 som jagtslot af hertug Hans den Ældre. Det var formentlig tegnet af arkitekten Hercules von Oberberg med forbilleder i samtidig italiensk-fransk renæssancearkitektur. Efter hertug Hans' død 1580 blev slottet kun sjældent benyttet, og det blev derfor nedrevet 1648-1653. Slottet havde ydermålene 16 m x 18 m.

Slottet, som lå som midtpunkt i en kunstigt anlagt sø, var en treetagers, næsten kvadratisk bygning på granitsokkel opført af røde teglsten med dekoration i gotlandsk sandsten og havde fremspringende hjørnetårne og et søjlebåret galleri i hovedfacaden. Slottets stejle pyramidetag var måske tækket med flade teglplader (bæverhaler), de fire hjørnetårnes tagspidser med skifer og kronet af småspir af bly. Midt for nordfacaden skød et trappehus sig frem.

Slottets lokalitet blev påvist i 1946 af førstelærer V. Leick, Lydersholm. Ruinen blev undersøgt i 1953-54 og 1960 af Nationalmuseet og frilagt 1976-81 af Fredningsstyrelsen i samarbejde med Tønder Kommune.

Kilder 
 
 Omtale hos Grænseforeningen
 Den Store Danske

Slotte i Danmark
Vandslotte
Bygninger, konstruktioner og anlæg i Tønder Kommune
Borgruiner i Danmark
Fredede fortidsminder i Danmark
Hansborg

Hansborg var et firefløjet renæssanceslot i Haderslev i hertugdømmet Slesvig, nuværende Sønderjylland. 



Bygningshistorie 
Hansborg blev påbegyndt 1557 af hertug Hans den Ældre med Hercules von Oberberg som bygmester. Vest- og sydfløjen stod færdige i henholdsvis 1562 og 1565, hvorimod nordfløjen først blev færdigbygget i 1582 og østfløjen i 1585, fem år efter hertugens død. Slottets grundplan målte 81 x 75 m og var i tre etager over en høj kælder og havde to tårne i henholdsvis det nordvestlige og sydøstlige hjørne, der ragede en etage op over den øvrige bygningskrop.

Slottet var det ældste af renæssancens fyrsteslotte i de danske riger, og i 1597 blev Christian 4.s bryllup afholdt her. Slottet nedbrændte 1644, og i 1979 blev dets fundamenter delvis frigravet. Kirken på Koldinghus er en kopi af Hansborgs.

Braunius' prospekt 

På Braunius' prospekt over Haderslev fra 1585 ses tydeligt detaljer i byen, herunder domkirke, kloster og byporte. Yderst mod øst ses det gamle Hansborg.

Kilder 
 Den Store Danske

Se også 
 Haderslevhus

Eksterne links 
 Museumsinspektør Lennart Madsens udredning 

Slotte i Danmark
Bygninger, konstruktioner og anlæg i Haderslev
Ruiner i Danmark
Carl Norstrand

Carl Claus Heinrich Norstrand (født 13. juni 1852 i Bergen, død 23. oktober 1912) var en norsk-dansk grosserer, etatsråd og konsul.

Carl Norstrand var søn af købmand Hans Norstrand (død 1879) og hustru f. Steineger (død 1909), blev uddannet i Bergens Latinskole og på Graners Handelsakademi; derefter ansat i firmaet Nyeland Benzon i København og tog grossererborgerskab (firma: Carl Norstrand) 1874. Han var også generalkonsul for Norge.

Han var formand for Foreningen af fremmede Magters Konsuler i Hanmark og for Det kgl. københavnske Skydeselskab og danske Broderskab og medlem af bestyrelsen for forskellige industrielle og velgørende foreninger. Han var bl.a. Ridder af Dannebrog.

I 1908 lod han arkitekten Cosmus Bræstrup tegne sig en nybarok villa, Villa Solhejm, i Springforbi. Senere gik den under navnet Nødebo, men er nu revet ned.

Han var gift med Caroline Agnete Christensen (født 28. august i Aarhus), datter af jernstøberiejer, kaptajn Chr. Christensen (død 1872) og hustru Franzine født Hoppe (død 1900). Hans søn Franz Norstrand var også konsul.

Kilder 
 Kraks Blaa Bog 1910

Eksterne henvisninger 
 

Erhvervsfolk fra Norge
Riddere af Dannebrog
Danskere i 1800-tallet
Danskere i 1900-tallet
Foreningsformænd fra Danmark
Personer i Kraks Blå Bog (afdøde)
Diplomater fra Norge
Riddere af Sankt Olavs Orden
Riddere af 1. klasse af Nordstjerneordenen
Riddere af Vasaordenen
Grosserere fra Danmark